#### A Svéd Akadémia indoklása Kertész Imre első regénye, a Sorstalanság a fiatal Kövesről szól, akit elfognak és koncentrációs táborba visznek, de ő alkalmazkodik és túléli. A könyv azt az elidegenítő fogást használja, hogy a táborok valóságát teljesen természetesnek veszi, akár a hétköznapokat, amelyekben bár a feltételek hálátlanok, a boldog pillanatok mégsem hiányoznak. Köves egy gyerek szemével látja az eseményeket anélkül, hogy természetellenesnek vagy felháborítónak találná őket - nem ismeri a mi tényeinket. Talán éppen az adja a leírás sokkszerű hitelességét, hogy hiányzik belőle az erkölcsi felháborodottságnak vagy metafizikai tiltakozásnak az az eleme, amelyet a téma kívánna - olvasható a Svéd Akadémia indoklásában. Az olvasó nemcsak az erőszak kegyetlenségével szembesül, hanem ugyanolyan mértékben a megfontolatlanság méreteivel is, amelyek az elkövetést jellemezték. Mind a hóhérok, mind az áldozatok kényszerítő gyakorlati problémákkal voltak elfoglalva, a nagy kérdések nem léteztek. Kertész üzenete az, hogy az élet alkalmazkodás. A fogolynak az a képessége, hogy megtalálja a helyét Auschwitzban, ugyanannak az elvnek a megnyilvánulása, amely a mindennapi életben meg az emberi együttélésben fejeződik ki. Ezzel a gondolatmóddal a szerző egy eszmei hagyományhoz kapcsolódik, melyben élet és szellem ellentétben áll egymással. Kaddis a meg nem született gyermekért című regényében Kertész átfogóan negatív képet rajzol a gyerekkorról, és ebből az előtörténetből vonatkoztatja a koncentrációs tábor paradoxális otthonosságát. Kíméletlen egzisztenciális elemzését avval tökéletesíti, hogy a szerelmet úgy ábrázolja, mint az alkalmazkodás legmagasabb stádiumát, a teljes kapitulációt az ember mindenáron való létezés-akarása előtt. Az ember szellemi mivolta Kertész szerint az életképtelenségében van. Az egyén tapasztalata az emberi közösség igényei meg érdekei hátteréből nézve azonnal használhatatlannak mutatkozik. És persze 2002-ben az irodalmi Nobel-díjat. Művei: Sorstalanság. - Budapest, 1975 A nyomkereső: Két regény. - Budapest, 1977 A kudarc. - Budapest, 1988 Kaddis a meg nem születetett gyermekért. - Budapest, 1990 Az angol lobogó. - Budapest, 1991 Gályanapló. - Budapest, 1992 A holocaust mint kultúra : három előadás. - Budapest, 1993 Jegyzőkönyv / Imre Kertész ; Élet és irodalom / Péter Esterházy. - Budapest, 1993 Valaki más : a változás krónikája. - Budapest, 1997 A gondolatnyi csend, amíg a kivégzőosztag újratölt. - Budapest, 1998 A száműzött nyelv. - Budapest, 2001 Kertész Imre letölthető művei a Neumann-házból |
3/2 | Lap teteje |  |