| Más fizikai díjazottak |  |
#### Lénárd Fülöp két levele Lénárd professzor Alfred Rosenberghez írt két levele/ Forrás: Europe c. folyóirat, 1948. november 1936. január 18. Mélyen tisztelt Miniszter Úr! Csak most jutottam abba a helyzetbe, hogy - szándékomhoz híven - elküldhessem Önnek a "Német fizika" dedikált első kötetét. Kérem fogadja azt tiszteletem jeléül, amiért "Mitosz"-ával széttörte a német nép szellemi bilincseit. Hogy cselekedete milyen nagy jelentőségű, azt eredményessége mutatja. Nekem, mint természettudósnak sikerült elkerülnöm, hogy e bilincsek rabja legyek, de azok nagy részének, akik mit sem tudtak a természetről, /mert iskoláinkban alig tanítanak erre vonatkozóan valami érdemlegeset/, nagy szükségük volt e felszabadulásra: most aztán a többségnek kell segítségünkre lennie, miután a kisebbség nem teljesítette feladatát. Szeretném, ha "Német fizikám" támaszul szolgálna mindazoknak, akik szorosan a természethez akarnak igazodni. Hogy sokan vannak ilyenek, az kitűnik a hozzám intézett levelek tömegéből. Ami magát a természettudományt illeti, fel kell oldani a láncokat, melyekkel a zsidók lekötöztek bennünket. /Ebből a szempontból Róma már nem sokat árthat nekünk./ Meglepő, hogy a zsidó fizika pápája, a "Kaiser Wilhelm Gesellschaft"-ban mekkora propagandaapparátussal rendelkezik. Ez csak legújabban derült ki, amikor a társaság fennállásának huszonötödik évfordulóját ünnepelték. A propagandának meg is volt a hatása, amint azt a "Völkischer Beobachter" cikkei és az előző levelemben felsorolt példák bizonyítják. Egy újabb lépés lenne a felszabadulás felé, ha a jövőben sikerülne ezt a folyamatot megakadályozni, amit magam is szívből kívánok. Legyen meggyőződve Intézetünk teljes együttműködéséről /Becker, Tomaschek stb. professzorok részéről is/. Őszinte híve: Prof. Lénárd 1936. november 20. Mélyen tisztelt Miniszter Úr! A "Német fizika" harmadik kötete elkészült, kérem, fogadja tiszteletem és megbecsülésem jeléül a Münchenből küldött könyvet. Az éter fizikájának bevezető része és az elektromosság elméletével kapcsolatos gondolataim talán érdekelni fogják. Az ideológiai vonatkozású részek megoszlanak a négy kötetben. A természettudományt egyszer már indokokkal alátámasztva, teljes egészében tárgyalni kellet. A "zsidó fizika" még sokkal terjedelmesebb. Érdekes megállapítani, hogy az árjatörvénynek az egyetemeken való alkalmazása óta a zsidó szellem annyira megfertőzi a fizikusokat, hogy titokban sajnálják a zsidókat. Nem egynél - /mint Sommerfeldnél/ - szemmel látható a fajkeveredés, másokat, - /mint Heisenberget/ - csak lelkükben támadott meg a judaizmus. Nagyon hasznos volt, hogy a pártnapon és az Operában tartott beszédében Miniszter Úr a "faji lélek" kifejezésével élt, most ezt a fogalmat kell tisztázni. A "Nagy természettudósok" bővített és javított új kiadása decemberben jelenik meg néhány új illusztrációval; azt is el fogom küldeni címére. Heil Hitler! Őszinte híve: Prof. Lénárd |
2/2 | Lap teteje |  |