> #### BEVEZETŐ A civilizált társadalom emberének sajátos tulajdonsága, hogy a megélhetésen és a földi javak gyarapításán túl társadalmi megbecsülésre is vágyik. A Nobel-díj jelenleg a legnagyobb nemzetközi elismerése a kivételes szellemi teljesítménynek. A díj kétségkívül a világraszóló tudományos elismerést jelent nemcsak a díjazott, hanem nemzete számára is. A több mint száz éve rendszeresen kiosztott díj mintegy szimbólumává vált a legmagasabb kitüntetésnek; olyan tudományos rangot jelképez, amit csak a legkiválóbbak képesek elérni. Bennünket, magyarokat méltán tölt el büszkeséggel, hogy kis nemzetünk kiemelkedő szerepet játszott, játszik a világ természettudományi fejlődésében, hogy kiváló elméinket mindenütt ott találjuk a tudományok győzelmi emelvényein. Sajnálatos tény, hogy a magyar tudósok zöme hazájából elvándorolva érte el világra-szóló eredményeit. Voltak akik politikai okokból távoztak, a nem politikai indíttatású elvándorlást pedig leginkább a tudományos kutatás megfelelő hazai feltételeinek hiánya motiválta. Nem egyszerű annak megítélése, hogy ki a magyar, illetve magyar származású és sokszor nem is teljesen egyértelmű. A legfontosabb az, hogy valaki milyen mélyen gyökerezik a magyar kultúrában, és mennyire tekinti magát magyar származásúnak. Bár a felsoroltak közül a feltételek nem egyforma mértékben teljesülnek, őket joggal tarthatjuk legalábbis magyar származásúaknak. Ezért szerepel Carleton D. Gajdusek és Milton Friedman is, bár őket nem szokás a magyar származású Nobel-díjasok közé sorolni. Ez a weboldal a magyar és magyar származású Nobel-díjasokat sorakoztatja fel, azért, hogy összegyűjtse, rendszerezze életüket és munkásságukat időrendben és szakmai csoportokba egyaránt.
> Név | Adatok | Szakterület | A díjazás éve
> Lénárd Fülöp | 1862-1947 | F | 1905
> Bárány Róbert | 1876-1936 | O | 1914
> Zsigmondy Richárd | 1865-1929 | K | 1925
> Szent-Györgyi Albert | 1893-1986 | O | 1937
> Hevesy György | 1885-1966 | K | 1943
> Békésy György | 1899-1972 | O | 1961
> Wigner Jenő | 1902-1995 | F | 1963
> Gábor Dénes | 1900-1979 | F | 1971
> Carleton D. Gajdusek | 1923 | O | 1976
> Milton Friedman | 1912 | G | 1976
> Wiesel, Elie | 1928 | B | 1986
> Polanyi, John C. | 1929 | K | 1986
> Oláh György | 1927 | K | 1994
> Harsányi János | 1920-2000 | G | 1994
> Kertész Imre | 1929 | I | 2002
O = élettani ill. orvosi, F = fizikai, K = kémiai, B = béke, G = közgazdasági, I = irodalmi |
| Lap teteje |  |